**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2025

**REFERAT DE APROBARE**

**la proiectul de hotărâre privind aprobarea acordului de colaborare între municipiul Câmpulung Moldovenesc și Asociația de Psihiatrie Socială din România în vederea organizării conferinței naționale „PSIHIATRIA COMUNITARĂ-PROVOCĂRI ȘI SOLUȚII”**

 Din perspectiva preocupării actuale pentru îmbunătățirea sănătății populației și a calității serviciilor de sănătate oferite, municipalitatea este deschisă la propuneri de genul celei avansate de Asociația de Psihiatrie Socială din România, reprezentată de dr. Paziuc Alexandru, medic primar Psihiatrie, prin care ne-a solicitat sprijinul financiar și logistic în vederea organizării conferinței naționale **„PSIHIATRIA COMUNITARĂ-PROVOCĂRI ȘI SOLUȚII”**.

 Prin acest eveniment Asociația Română de Psihiatrie Socială în parteneriat cu Asociația Spitalelor Publice de Psihiatrie din România și Spitalul de Psihiatrie din Câmpulung Moldovenesc își propun promovarea bunelor practici în psihiatria comunitară, creșterea colaborării interinstituționale și îmbunătățirea serviciilor oferite pacienților.

 Evenimentul se va desfășura în perioada 26-29 iunie 2025, la Hanul Bucovinei din Câmpulung Moldovenesc.

Conferința va aborda subiecte de actualitate și de mare importanță pentru psihiatrie și sănătatea publică în general, întrucât există o preocupare constantă pentru pacienții cu probleme severe de sănătate mintală. Dezbaterile științifice vor fi completate de noile informații din domeniu, de tehnologiile terapeutice moderne dar și de experiențele de bună practică .

 Având în vedere costurile mari pentru organizarea acestui eveniment, asociația solicită municipalității un sprijin financiar în valoare de 30.000 lei. Astfel, sprijinul financiar al municipiului în organizarea acestui eveniment se materializează prin:

- contractarea serviciilor de cazare (aprox. 20 de invitați);

- contractarea serviciilor de coffee break și închiriere sală de conferință (aprox. 150 persoane). Cu aceste precizări, inițiez prezentul proiect de hotărâre pe care îl supun spre dezbatere și aprobare Consiliului local.

 **PRIMAR,**

**Negură Mihăiță**